નવી દિલ્હી : દિલ્હીમાં પાણી પુરવઠો ખોરવાઈ ગયો છે. સ્કૂલોને બંધ રાખવાનો નિર્ણય કરાયો છે. મુખ્યમંત્રી અરવિંદ કેજરીવાલે આજે જાહેરાત કરી હતી કે, રાષ્ટ્રીય પાટનગરમાં પાણી નથી. આ કટોકટી બે દિવસ સુધી ચાલી શકે છે. હરિયાણામાં આંદોલનના કારણે મુનાક કેનાલમાંથી દિલ્હી આવતું પાણી રોકી દેવામાં આવ્યું છે. પાણી પુરવઠો પહોંચી રહ્યો નથી જેથી દિલ્હીમાં હવે કટોકટી ઉભી થઇ છે. કેન્દ્રીય ગૃહમંત્રાલય અને હરિયાણા મંત્રાલય સાથે વાતચીત થઇ છે.